

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 11.jūnijā **Nr.253**

 (prot. Nr.25, 35.§)

**Par zemes nomas maksas samazinājumu sakarā ar Covid-19 izplatību**

Pamatojoties uz likuma “Par pašvaldībām” 21.panta pirmās daļas 27.punktu, ņemot vērā Covid-19 infekcijas izplatības seku pārvarēšanas likuma 14.pantu, Pārejas noteikumu 2.punkta 4) apakšpunktu, Ministru kabineta 02.04.2020. noteikumu Nr.180 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” (turpmāk – MK Noteikumi Nr.180) 3.1 punktu, Daugavpils pilsētas domes (turpmāk – Dome) Pilsētbūvniecības un vides komisijas 2020.gada 01.jūnija sēdes lēmumu, ievērojot Domes Īpašuma komitejas 2020.gada 4.jūnija sēdes atzinumu un Domes Finanšu komitejas 2020.gada 4.jūnija sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piemērot zemes nomas maksas samazinājumu atbilstoši nomnieka ieņēmumu no saimnieciskās darbības procentuālajam samazinājumam attiecīgajā mēnesī, bet nepārsniedzot 90 % no nomas līgumā noteiktās nomas maksas, ja nomnieks nomā Daugavpils pašvaldībai piederošu zemesgabalu vasaras terases, vasaras kafejnīcas, stacionārās konstrukcijas vai atsevišķu galdu vai krēslu izvietošanaiun vienlaikus atbilst MK Noteikumu Nr.180 3.2., 3.3, un 3.4.apakšpunktā minētiem kritērijiem, un, ja nomnieka ieņēmumi no saimnieciskās darbības 2020.gada attiecīgajā mēnesī, salīdzinot ar 2019.gada 12 mēnešu vidējiem ieņēmumiem vai to mēnešu vidējiem ieņēmumiem, kuros nomnieks faktiski darbojies laikposmā no 2019.gada 1.janvāra līdz 2020.gada 1. martam, samazinājušies mazāk par 30%.

2. Zemes nomas samazinājumu piešķirt pamatojoties uz nomnieka iesniegumu, uz noteiktu laika periodu, sākot no 2020.gada 12.marta, bet ne ilgāk kā līdz 2020.gada 31.decembrim, vienpusēji, neveicot grozījumus nomas līgumā.

3. Sabiedrisko attiecību un mārketinga nodaļai par pieņemto lēmumu informēt nomniekus, publicējot šo lēmumu Domes mājas lapā internetā.

Domes priekšsēdētāja vietnieks *(personiskais paraksts)*  J.Dukšinskis